Urbalab Gandia programa un nou cicle formatiu per a persones en recerca d'ocupació durant el el mes de març
12 març 2021

## Urbalab Gandia programa un nou cicle formatiu per a persones en recerca d'ocupació durant el el mes de març12 març 2021Última actualització: 14 juliol 2025

![](../gestion/img/e0dc0b49323b8fee89cb6e30861e80efa5b179974a7c4840f61ccdda9080cd3b.JPG)  
  

El regidor delegat de Polítiques Econòmiques i Innovació, Ferran Martínez, ha comunicat aquest matí que el servei d’Urbalab Gandia ha organitzat una agenda de cursos formatius per al mes de març destinada a totes aquelles persones interessades en ampliar o millorar les possibilitats de trobar feina. Es tracta d’un cicle de formació **on-line i gratuït** que es distribueix en 4 cursos de temàtiques diverses que tenen en comú potenciar el propi perfil personal y professional.

Així, segons ha explicat Martínez, el primer dels cursos es titula “Competències les teues competències” i desenvoluparà els dies 16 i 17 de març des de les 9 fins les 11 hores amb l’objectiu de facilitar el treball de les habilitats i competències òptimes tant personals como professionals (actitud crítica, col•laborativa, creativa i productiva) per adaptar-se a les demandes del mercat laboral.

El segons curs, “Comunicació i marca personal”, s’impartirà del 22 al 25 de març amb horari de 9:30 a 11:30 h i es centrarà en la comunicació de la marca personal de cadascú (desenvolupar-la, gestionar-la i saber com pot ajudar en la recerca activa d’ocupació).

“Com millorar el teu CV” serà el tercer curs del cicle formatiu i es realitzarà en la jornada del 26, també de 9 a 11.30 h, amb el propòsit de convertir el CV en una carta de presentació atractiva que mostre de manera idònia les competències personals.

Per últim, el darrer curs per a març és “Linkedin, com tindre un perfil per a la recerca d’ocupació” donarà a conèixer aquesta xarxa social, en tant en quant s’hi considera la més adequada per a la recerca d’ocupació. Tindrà una duració de 6 hores que es distribuiran entre els dies 26, 30 i 31 de març de 09:30 a 11:30 h.

Per a participar a qualsevol dels cursos és necessari inscriure’s a la web d’Urbalab Gandia ([www.urbalabgandia.com](https://www.urbalabgandia.com/)), on també se consultar informació detallada de l’[agenda](https://www.urbalabgandia.com/nova-proposta-formativa-a-urbalab-gandia-per-al-mes-de-marc/) dels cursos. **Es requereix comptar amb dispositiu amb accés a internet**.